open-index/open-wikipedia-markdown huggingface dataset:
Μαργαρίτα της Βαυαρίας, μαρκησία της Μάντουα

Η **Μαργαρίτα**, (γερμανικά: Margaret von Wittelsbach, 1442 - 1479) από τον Οίκο του Βίττελσμπαχ ήταν η κόρη του δούκα της Βαυαρίας και με τον γάμο της έγινε μαρκησία της Μάντουα.

## Βιογραφία
Ήταν η πρώτη κόρη του Αλβέρτου Γ΄ δούκα της Βαυαρίας και της Άννας των Γουέλφων, κόρης του Έρικ, δούκα του Μπράουνσβαϊγκ-Γκρούμπενχαγκεν.

## Οικογένεια
Παντρεύτηκε το 1463 τον Φρειδερίκο Α΄ δούκα της Μάντουα και είχε τέκνα:
* Κλάρα 1464-1503, παντρεύτηκε τον Γιλβέρτο των Βουρβόνων, κόμη του Μονπανσιέ.
* Φραγκίσκος Β΄ 1466-1519, μαρκήσιος της Μάντουας.
* Σιγισμούνδος 1469-1525, καρδινάλιος.
* Ελισάβετ 1471-1526, παντρεύτηκε τον Γκουιντομπάλντο Α΄ ντα Μοντεφέλτρο δούκα του Ουρμπίνο.
* Μαγδαληνή 1472-1490, παντρεύτηκε τον Τζοβάνι Σφόρτσα, κύριο του Πέζαρο.
* Ιωάννης 1474-1525, κύριος του Βεσκοβάτο. Οι απόγονοί του μαρκήσιοι του Βεσκοβάτο, έγιναν ο κύριος κλάδος των Γκοντζάγκα, μια και εξέλιπαν οι άλλοι κλάδοι.

## Πρόγονοι




## Πηγές

Κατηγορία:Οίκος του Βίττελσμπαχ
Άννα του Μπράουνσβαϊγκ-Γκρούμπενχαγκεν-Άινμπεκ

Η **Άννα**, γερμ. Anna von Braunschweig-Grubenhagen-Einbeck (1414 - 4 Απριλίου 1474) από τον Οίκο των Γουέλφων ήταν κόρη του δούκα του Μπράουνσβαϊγκ-Γκρούμπενχαγκεν και με τους γάμους της έγινε πρώτα δούκισσα της Βαυαρίας, μετά δούκισσα του Μπράουνσβαϊγκ-Κάλενμπεργκ.

## Βιογραφία
Ήταν η δεύτερη κόρη του Έρικ δούκα του Μπράουνσβαϊγκ-Γκρούμπενχαγκεν και της Ελισάβετ των Γουέλφων, κόρης του Όθωνα Α΄ δούκα του Μπράουνσβαϊγκ-Γκέτινγκεν.

## Οικογένεια
Παντρεύτηκε πρώτα (πριν το 1437) τον Αλβέρτο Γ΄ δούκα της Βαυαρίας και είχε τέκνα:
* Ιωάννης Δ΄ 1437-1463, δούκας της Βαυαρίας-Μονάχου.
* Ερνέστος 1438-1460, απεβίωσε 22 ετών.
* Σιγισμούνδος 1439-1501, δούκας της Βαυαρίας-Μονάχου.
* Μαργαρίτα 1442-1479, παντρεύτηκε τον Φρειδερίκο Α΄ Γκοντζάγκα μαρκήσιο της Μάντουα.
* Ελισάβετ 1443-1486, παντρεύτηκε τον Ερνέστο των Βέττιν εκλέκτορα της Σαξονίας.
* Αλβέρτος Δ΄ 1447-1508, δούκας της Βαυαρίας.
* Χριστόφορος 1449-1493, απεβίωσε στη νήσο Ρόδο.
* Βόλφγκανγκ 1451-1514, ιερέας (canon) στο Πασώ, στο Άουγκσμπουργκ και στο Κελν. 
* Βαρβάρα 1454-1472, μοναχή στο Μόναχο.

Το 1460 απεβίωσε ο Αλβέρτος Γ΄ και η Άννα έκανε δεύτερο γάμο με τον Φρειδερίκο Γ΄ των Γουέλφων δούκα του Μπράουνσβαϊγκ-Κάλενμπεργκ. Δεν απέκτησαν απογόνους.

## Πηγές
* Dieter Lent: Ein unbekanntes historisches Volkslied auf die Gefangennahme Herzog Friedrich des Unruhigen von Braunschweig auf Schloß Calenberg im Jahr 1484, in: Braunschweigisches Jahrbuch für Landesgeschichte, Braunschweigischer Geschichtsverein, Brunswick, 1993, vol. 74, pp. 9–25 (especially pp. 15–19: Overview of Frederick's biography)

## Παραπομπές


Κατηγορία:Οίκος των Γουέλφων
Κατηγορία:Δούκισσες της Βαυαρίας
Σαμάρεια (αποσαφήνιση)

Η ονομασία Σαμάρεια μπορεί να αναφέρεται σε:

* Σαμάρεια (αρχαία πόλη), αρχαία πόλη και πρωτεύουσα του βόρειου βασιλείου του Ισραήλ τον 9ο και 8ο αιώνα π.Χ.
* Σαμάρεια, η σημερινή γεωγραφική περιοχή όπου στα βουνά της βρισκόταν η αρχαία Σαμάρεια (*Ας-Σαμίρα*).
*Σαμάρια, μη ενοποιημένη κοινότητα της Ιντιάνα.
*Σαμάρεια, μία από τις έξι διοικητικές περιοχές της Παλαιστίνης κατά τη διάρκεια της Βρετανικής κυριαρχίας.
Χριστίνα του Ζαλμ

H **Χριστίνα**, γερμ. Christina von Salm (1575 - 1627) από τον Οίκο του Ζαλμ ήταν κόρη του κόμη του Ζαλμ και με τον γάμο της έγινε δούκισσα της Λωρραίνης.

## Βιογραφία
Ήταν κόρη του Παύλου, κόμη του Ζαλμ-Μπάντενβαϊλερ και της Μαρίας Λε Βενέρ ντε Τιλιέρ. Οι γονείς της ήταν δεύτερα ξαδέλφια, απόγονοι του Φιλίππου λ'Ουιγιέ, κυρίου του Μανικάμπ και του Καϊγύ, κυβερνήτη της Βαστίλλης.

## Οικογένεια
Παντρεύτηκε τον Φραγκίσκο Β΄, δούκα της Λωρραίνης και είχε τέκνα:
* Ερρίκος 1602-1611.
* Κάρολος Δ΄ 1604-1675, δούκας της Λωρραίνης.
* Ερριέττα 1605-1660, παντρεύτηκε τον Λουδοβίκο του Οίκου της Λωρραίνης, πρίγκιπα του Λιξάιμ (γιο του Λουδοβίκου Β΄ καρδινάλιου του Γκιζ).
* Νικόλαος Φραγκίσκος 1609-1670, δούκας της Λωρραίνης.
* Μαργαρίτα 1615-1672, παντρεύτηκε τον Γκαστόν των Βουρβόνων, δούκα της Ορλεάνης.
* Χριστίνα 1621-1622.

## Παραπομπές


## Πηγές
* De la Chesnaye des Bois, François-Alexandre Aubert (1775), Dictionnaire de la noblesse (in French), 9 (2nd ed.), Paris: Antoine Boudet, p. 142.
* Carl Eduard Vehse, Memoirs of the Court, Aristocracy, and Diplomacy of Austria, Vol. 2, (Longman, Brown, Green and Longmans, 1856), p. 40.

Κατηγορία:Οίκος του Ζαλμ
Κατηγορία:Δούκισσες της Λωρραίνης
Αντωνία της Λωρραίνης

Η **Αντωνία**, γαλλ. Antonia de Lorraine (1568 - 1610) από τον Οίκο της Λωρραίνης ήταν κόρη του δούκα της Λωρραίνης και με τον γάμο της έγινε δούκισσα του Γύλιχ-Κλέβης-Μπέργκ.

## Βιογραφία
Ήταν η δεύτερη κόρη του Καρόλου Γ΄ δούκα της Λωρραίνης και της Κλαυδίας των Βαλουά, κόρης του Ερρίκου Β΄ της Γαλλίας.

## Οικογένεια
Παντρεύτηκε μετά το 1597 τον Ιωάννη-Γουλιέλμο των Λα Μαρκ δούκα του Γύλιχ-Κλέβης-Μπεργκ. Δεν απέκτησαν απογόνους.

## Πρόγονοι





## Πηγές
* "Crispijn de Passe the Elder (1564-1637)&#13; - ANTONIA LOTHARINGICA D.G. DVCISSA CLIVIAE IVLIACI". www.royalcollection.org.uk. Retrieved 28 September 2017.
* (Benedictinos), Monasterio de la Congregación de San Mauro (1751). Gallia christiana in provincias ecclesiasticas distributa: in qua series et historia archiepiscoporum, episcoporum et abbatum regionum omnium quas vetus Gallia complectebatur ab origine ecclesiarum ad nostra tempora deducitur & probatur ex authenticis instrumentis ad calcem appositis (in Latin). ex Typographia Regia. Retrieved 28 September 2017.

## Παραπομπές


Κατηγορία:Οίκος της Λωρραίνης
Κατηγορία:Γερμανίδες κόμισσες
Ρενέα των Βουρβόνων

H **Ρενέα των Βουρβόνων, δούκισσα της Λωρραίνης**, (Γαλλική γλώσσα : *Renée de Lorraine*, 1494 - 26 Μαΐου 1539) από τον Οίκο των Βουρβόνων ήταν κόρη του κόμη του Μονπανσιέ και με τον γάμο της έγινε δούκισσα της Λωρραίνης. Ήταν κόρη του Γιλβέρτου, κόμη του Μονπανσιέ και της Κλάρας Γκοντζάγκα, κόρης του Φρειδερίκου Α΄, μαρκησίου της Μάντουα, αδελφός της ήταν ο Κάρολος Γ΄ της Βουρβόνης. Η Ρενέα μεταφέρθηκε με τις ξαδέλφες της που ήταν πριγκίπισσες της Γαλλίας, παντρεύτηκε τον Αντώνιο της Λωρραίνης στην Αμπουάζ (26 Ιουνίου 1515). Τον γάμο τακτοποίησε ο Φραγκίσκος Α΄ της Γαλλίας, ο Γάλλος βασιλιάς είχε υποσχεθεί στον Αντώνιο να τον παντρέψει με την Γαλλίδα χήρα βασίλισσα Μαρία Τυδώρ, όταν εκείνη διάλεξε άλλον σύζυγο την αντικατέστησε με την Ρενέα.

Η είσοδος της Ρενέα στην Νανσύ περιγράφεται από έναν Γάλλο χρονικογράφο, στις αρχές Μαρτίου του 1516 μετέβη από την Μπαρ-λε-Ντυκ στην Νανσύ, έκανε μία στάση τον πύργο του χωριού Λέχου. Αφού διασκέδασε για έξι ώρες με ένα καταπληκτικό πικνίκ έφτασε στις πύλες της Νανσύ, την υποδέχτηκε να την τιμήσει μία χορωδία με μεγαλοπρέπεια, τα κανόνια πυροβολούσαν από τα τείχη. Η δούκισσα Ρενέα δεν είχε τις ικανότητες να ασκήσει ισχυρή πολιτική εξουσία στην Λωρραίνη. Είχε ωστόσο μια ισχυρή πολιτική κουλτούρα, μετέφερε όπως περιγράφεται *"τις χάρες και την κομψότητα της αυλής της Μάντουας"* στην Λωρραίνη. Η μεγάλη έκρηξη των γραμμάτων και των τεχνών την εποχή του Αντωνίου στην Νανσύ οφείλεται στην Ρενέα. Η Ρενέα πήρε εντολή να ταξιδεύσει στην Κομπιένη για να συναντήσει την Μαρία της Ουγγαρίας, κυβερνήτης των Κάτω Χωρών. Τον Μάρτιο του 1539 ταξίδευσε στην Νεσατώ για να συναντήσει τον Αντώνιο που υπέφερε από στοματικές διαταραχές. Η Ρενέα πέθανε στην Νανσύ από δυσεντερία (26 Μαίου 1539).

## Οικογένεια

Παντρεύτηκε το 1515 τον Αντώνιο δούκα της Λωρραίνης και είχε τέκνα:

*Φραγκίσκος Α΄ της Λωρραίνης 1517-1545, δούκας της Λωρραίνης.
*Νικόλαος της Λωρραίνης 1524-1577, δούκας του Μερκέρ.
*Άννα της Λωρραίνης 1522-1568, παντρεύτηκε πρώτα τον Ρενέ των Νασσάου πρίγκιπα της Οράγγης και έπειτα τον Φίλιππο Β΄ ντε Κροΐ, δούκα του Άαρσοτ.
* Ιωάννης 1526-1532, Αντώνιος γενν. 1528, Ελισάβετ γενν. 1530, απεβίωσαν μικρά.

## Παραπομπές



## Πηγές

*Les Archives de Nancy, Henri Lepage, Τόμος. 1 (1865) 56-60.
*Julia Cartwright: Christina of Denmark. Duchess of Milan and Lorraine. 1522-1590, New York, 1913

Κατηγορία:Οίκος των Βουρβόνων
Κατηγορία:Δούκισσες της Λωρραίνης
Νέστορας Μυτίδης

Ο **Νέστορας Μυτίδης** (γενν. 1 Ιουνίου 1991) είναι Κύπριος ποδοσφαιριστής, ο οποίος αγωνίζεται ως επιθετικός για τον Λεβαδειακό. 

## Σταδιοδρομία σε συλλόγους
Ο Μυτίδης άρχισε να παίζει ποδόσφαιρο σε νεαρή ηλικία στην ΑΕΚ Λάρνακας και μετά την άφιξη του Ανδρέα Μιχαηλίδη προβιβάστηκε στην πρώτη ομάδα, η οποία έπαιζε στη Β' κατηγορία της Κύπρου κατά τη διάρκεια της σεζόν 2009-10, όπου έκανε δύο εμφανίσεις, βοηθώντας την ομάδα να προβιβαστεί στην Α' Κατηγορία. 

Τη σεζόν 2010-11, ο Τον Κάανεν καθιέρωσε τον Μυτίδη ως βασικό παίκτη της ομάδας και στις 13 Νοεμβρίου 2010 σημείωσε το επαγγελματικό του γκολ, στο 85ο λεπτό μίας νίκης εναντίον του Ερμή Αραδίππου. 

Σημείωσε το πρώτο του γκολ στο Γιουρόπα Λιγκ στη νίκη με 8-0 εναντίον της Φλοριάνα στο Στάδιο Χιμπέρνιανς. 

Στις 12 Ιουλίου 2016, υπέγραψε διετές συμβόλαιο, με δυνατότητα επέκτασης για ακόμη ένα, με την ολλανδική Ρόντα. 

Τον Απρίλιο του 2017, ο Μυτίδης επέστρεψε μόνιμα στην ΑΕΚ Λάρνακας, μετά από δανεισμό έξι μηνών από τη Ρόντα. 

Στις 18 Δεκεμβρίου 2017, μετακινήθηκε με δανεισμό έξι μηνών στην Κέρκυρα της Σούπερ Λιγκ. 

Τη σεζόν 2018-19, αγωνίστηκε στην ΑΕΛ Λεμεσού. 

Στις 5 Ιανουαρίου 2020, υπέγραψε συμβόλαιο με την Παναχαϊκή της Σούπερ Λιγκ 2.

Στις 19 Αυγούστου 2020, υπέγραψε συμβόλαιο με τον Λεβαδειακό.

## Διεθνής σταδιοδρομία
Οι εξαιρετικές εμφανίσεις του Μυτίδη προσέλκυσαν το ενδιαφέρον του Άγγελου Αναστασιάδη, που τον κάλεσε στην Εθνική Κύπρου όταν ήταν μόλις 19 χρονών. Στις 16 Νοεμβρίου 2010, έκανε το ντεμπούτο του για την Κύπρο, παίζοντας σε φιλικό αγώνα εναντίον της Ιορδανίας ως αλλαγή στο 64ο λεπτό. 

## Παραπομπές


## Εξωτερικοί σύνδεσμοι
* Προφίλ στο aek.com.cy 
*   
* Προφίλ στο Transfermarkt.com 

Κατηγορία:Κύπριοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές ΑΕΚ Λάρνακας
Κατηγορία:Ποδοσφαιριστές Β΄ Κατηγορίας Κύπρου
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Ρόντα ΓΚ
Κατηγορία:Ποδοσφαιριστές Έρεντιβιζι
Κατηγορία:Κύπριοι ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ολλανδία
Κατηγορία:Ποδοσφαιριστές Α.Ο. Κέρκυρας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές ΑΕΛ Λεμεσού
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Λεβαδειακού
Δημοκρατική Ένωσις (1958)

Η **Δημοκρατική Ένωσις** ήταν βραχύβιο ελληνικό πολιτικό κόμμα της κεντροαριστεράς που ιδρύθηκε το 1958 από τον Ηλία Τσιριμώκο. 

Το 1961 συμμετείχε στην Ένωση Κέντρου.

## Ιστορικό
Η Δημοκρατική Ένωσις ιδρύθηκε στις 8 Σεπτεμβρίου 1958 από μία ομάδα δώδεκα βουλευτών (Αθανασιάδης, Αράπης, Βαλούρδος, Βουλόδημος, Γαληνός, Διβάρης, Καλλιδόπουλος, Κύρκος, Μπρεδήμας, Παινέζης, Πυρομάγλου, Τσιριμώκος) που ανεξαρτητοποιήθηκαν από την Ενιαία Δημοκρατική Αριστερά. Πρόεδρος και εκπρόσωπος της Δημοκρατικής Ενώσεως ανέλαβε ο Ηλίας Τσιριμώκος.

Στις αρχές του 1961, επτά βουλευτές (Αράπης, Βαλούρδος, Βουλόδημος, Διβάρης, Κύρκος, Παινέζης, Πυρομάγλου) ανεξαρτητοποιήθηκαν από την κοινοβουλευτική ομάδα του κόμματος, αφού προηγουμένως είχαν διαγραφεί μαζί με το στέλεχος του κόμματος Δημήτριο Στρατή, επειδή πήραν μέρος σε κινήσεις της αριστεράς για συνεργασία όλων των αντιπολιτευόμενων δυνάμεων. Μερικοί από τους βουλευτές που ανεξαρτητοποιήθηκαν πήραν μέρος στην ίδρυση του Εθνικού Αγροτικού Κόμματος, το οποίο είχε συγκροτηθεί από βουλευτές που είχαν αποχωρήσει επίσης από την Ε.Δ.Α..

Τον Αύγουστο του ίδιου έτους, η Δημοκρατική Ένωσις προσχώρησε στο Δημοκρατικόν Κέντρον - Αγροτική Φιλελευθέρα Ένωσις, ένα συνασπισμό κομμάτων που είχε ιδρυθεί από τον Γεώργιο Παπανδρέου, ωστόσο, διατηρήθηκε η διακριτή ταυτότητα του κόμματος εντός του ευρύτερου σχήματος. Λίγο καιρό αργότερα, με τη σύμπραξη και άλλων δυνάμεων του κέντρου, ιδρύθηκε η Ένωσις Κέντρου στην οποία η Δημοκρατική Ένωσις συμμετείχε, αναστέλλοντας τη λειτουργία της.

## Πηγές
* Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977.
*Μεταπηδήσεις και αλλαγές στρατοπέδου πολιτικών στελεχών (1950-1967)
* http://www.hri.org/Samizdat/97-03-26.dir/art4.htm 

Κατηγορία:Πρώην φιλελεύθερα κόμματα στην Ελλάδα
Συντηρητικό Κόμμα Γεωργίας

Το **Συντηρητικό Κόμμα της Γεωργίας** ( , σύντμηση: SKP) είναι ένα κεντροδεξιό και εθνικιστικό πολιτικό κόμμα που δραστηριοποιείται στη Γεωργία από το 2001. Πρόεδρος του κόμματος είναι ο Γεωργιανός πολιτικό Ζβιάντ Τζιτζιγκούρι. 

Το κόμμα εντάχθηκε στον πολιτικό συνασπισμό του Ηνωμένου Εθνικού Κινήματος μέχρι τον Μάιο του 2004. Στις τοπικές εκλογές της 5ης Οκτωβρίου 2006 συμμετείχε με το συνασπισμό του Ρεπουμπλικανικού Κόμματος Γεωργίας. Συμμετείχε στις αντικυβερνητικές διαδηλώσεις του 2007. Στις προεδρικές εκλογές του 2008 υποστήριξε την υποψηφιότητα του Λεβάν Γκατσετσιλάτζε, και στις κοινοβουλευτικές εκλογές του 2008 συμμετείχε με τον συνασπισμό Ενωμένη Αντιπολίτευση. 

Το 2011 προσχώρησε στον συνασπισμό Γεωργιανό Όνειρο που κέρδισε στις εκλογές του 2012. Είναι μέλος των Ευρωπαίων Συντηρητικών και Μεταρρυθμιστών.  

## Παραπομπές

Κατηγορία:Πολιτικά κόμματα στη Γεωργία
Μαγδαληνή ντε Λα Τουρ ντ'Ωβέρν

Η **Μαγδαληνή**, γαλλ. Madeleine de La Tour d'Auvergne (1498 - 28 Απριλίου 1519) από τον Οίκο ντε Λα Τουρ ήταν κόρη του κόμη του Ωβέρν και με τον γάμο της έγινε κυβερνήτης της Φλωρεντίας και δούκισσα του Ουρμπίνο.

## Βιογραφία
Ήταν η δεύτερη κόρη του Ιωάννη Γ΄ κόμη του Ωβέρν και της Ιωάννας των Βουρβόνων, κόρης του Ιωάννη Η΄ κόμη του Βαντόμ.

## Οικογένεια
Παντρεύτηκε το 1518 τον Λαυρέντιο Β΄ των Μεδίκων κυβερνήτη της Φλωρεντίας και δούκα του Ουρμπίνο και είχε τέκνα:
* Αικατερίνη 1519-1589, παντρεύτηκε τον Ερρίκο Β΄ των Βαλουά βασιλιά της Γαλλίας.

## Πηγές
* McGowan, Margaret M. (2008). Dance in the Renaissance: European Fashion, French Obsession. Yale University Press.
* Wellman, Kathleen (2013). Queens and Mistresses of Renaissance France. Yale University Press.
* Knecht, R.J. (1999). Catherine de' Medici. Pearson Education Limited.

## Παραπομπές


Κατηγορία:Δούκισσες του Ουρμπίνο
Κατηγορία:Οίκος ντε Λα Τουρ ντ'Ωβέρν
Εμετοφιλία

Η **εμετοφιλία** είναι μία παραφιλία κατά την οποία κάποιος μπορεί να διεγερθεί σεξουαλικά, βλέποντας κάποιον να κάνει εμετό ή, ακόμα, να κάνει κι ο ίδιος. Σε πολλές περιπτώσεις, τα άτομα που διεγείρονται σεξουαλικά, από την παραπάνω παραφιλία, αρέσκονται στο να βλέπουν τους συντρόφους τους να κάνουν εμετό, κατά τη διάρκεια της πεολειχίας (συγκεκριμένα: deep-throating). Γενικότερα για την επίτευξη αυτής της παραφιλίας, χρησιμοποιούνται αντικείμενα, δάχτυλα ή και πέη, γενικότερα ό,τι μπορεί να ερεθίσει τα αντανακλάστικά του διαφράγματος.

Η παραπάνω πρακτική έχει γίνει αρκετά γνωστή στη διαδικτυακή πορνογραφία, όπου συνήθως αποσκοπεί στον εξευτελισμό ή την υποβάθμιση, τα οποία με τη σειρά τους, μπορούν να προκαλέσουν σεξουαλική διέγερση. Κάποιοι άνθρωποι που διεγείρονται από την παραπάνω παραφιλία τους αρέσει να κάνουν άλλοι εμετό επάνω τους ή οι ίδιοι να κάνουν εμετό στους συντρόφους τους. Αυτό είναι γνωστό και ως Ρωμαϊκό ντουζ, εμπνευσμένο από τα ρωμαϊκά vomitorium, που λανθασμένα στα αγγλικά έχει λάβει άλλη σημασία (λόγω του *vomit*orium και αυτά που υποτίθεται έκαναν εκεί οι Ρωμαίοι). Ενώ κάποιοι άλλοι αρέσκονται και στους δύο ρόλους.

Η παραπάνω παραφιλία, δεν πρέπει σε καμία περίπτωση να συγχέεται με τη βουλιμία, αν και η εκκούσια και οικειοθελή πρόκληση του εμετού, συνδέει τις δύο αυτές παραπάνω ξεχωριστές περιπτώσεις.

## Παραπομπές


## Βιβλιογραφία
*Robert J. Stoller, "Erotic Vomiting", *Archives of Sexual Behavior* 11: 361-365 (1982).
## Εξωτερικοί σύνδεσμοι
*Emetophilia: Roman showers 101 

Κατηγορία:Παραφιλίες
Κατηγορία:Έμετος
Αλφονσίνα Ορσίνι

Η **Αλφονσίνα** (1472-1520) από τον Οίκο των Ορσίνι ήταν κόρη του κόμη του Ταλιακότσο και με τον γάμο της έγινε κυβερνήτης της Φλωρεντίας και δούκισσα του Ουρμπίνο.

## Βιογραφία
Ήταν κόρη του Ρομπέρτο Ορσίνι κόμη του Ταλιακότσο και της Άλμπα και της Αικατερίνης Σανσεβερίνο. Μεγάλωσε στην Αυλή του Φερδινάνδου Α΄ της Νάπολης. Ο γάμος της με τον Πέτρο είχε κανονίστηκε από τον Μπερνάρντο Ρουτσελάι τραπεζίτη και πρέσβη, σύζυγο της Νανίνα των Μεδίκων, θείας του Πέτρου. Ο Μπερνάρντο παρέστη ως πληρεξούσιος στον γάμο.

Τον Φεβρουάριο του 1488 η Αλφονσίνα ήλθε στη Ρώμη με προίκα 12.000 δουκάτων και έγινε ο γάμος. Σε αυτόν ήταν ο Φερδινάνδος Α΄ με τη σύζυγό του Ιωάννα των Τραστάμαρα. Τον Μάιο του 1488 έφθασε τελικά στη Φλωρεντία, όπου συνάντησε τον σύζυγό της.

## Οικογένεια
Παντρεύτηκε τον Πέτρο Β΄ των Μεδίκων τον *Άτυχο*, κυβερνήτη της Φλωρεντίας, και είχε τέκνα:
* Λαυρέντιος Β΄ 1492-1519, κυβερνήτης της Φλωρεντίας, δούκας του Ουρμπίνο.
* Κλαρίσα 1493-1528, παντρεύτηκε τον Φίλιππο Στρότσι τον *Νεότερο*, τραπεζίτη της Φλωρεντίας, αφοσιωμένο υποστηρικτή των Μεδίκων.

## Πηγές
* Gilbert, Felix (1949). "Bernardo Rucellai and the Orti Oricellari: A Study on the Origin of Modern Political Thought". Journal of the Warburg and Courtauld Institutes. Warburg Institute. 12: 101–131. doi:10.2307/750259. JSTOR 750259.
* Reiss, Sheryl E. (2001). "Widow, Mother, Patron of Art: Alfonsina Orsini de' Medici". In Reiss, Sheryl E.; Wilkins, David G. (eds.). Beyond Isabella: Secular Women Patrons of Art in Renaissance Italy Volume 54 of Sixteenth century essays & studies. Truman State Univ Press. ISBN 9780943549880. Retrieved 11 Jan 2016.
* Tomas, Natalie R. (2003). The Medici Women: Gender and Power in Renaissance Florence. Aldershot: Ashgate. ISBN 0754607771.

## Παραπομπές


Κατηγορία:Ιταλοί ευγενείς
Ευρωπαϊκή Γεωργία

Η **Ευρωπαϊκή Γεωργία** **– Κίνημα για την Ελευθερία** () είναι ένα πολιτικό κόμμα στη Γεωργία. Ιδρύθηκε τον Ιανουάριο του 2017 από εξέχοντα πρώην μέλη του Ηνωμένου Εθνικού Κινήματος, και έχει έδρα στην Τιφλίδα. Πρόεδρος του κόμματος είναι ο Γεωργιανός πολιτικός και διπλωμάτης Νταβίντ Μπακράτζε. 

## Ιστορία
Η Ευρωπαϊκή Γεωργία σχηματίστηκε με διάσπαση από το Ενωμένο Εθνικό Κίνημα. Στις κοινοβουλευτικές εκλογές του 2016 το Ενωμένο Εθνικό Κίνημα συγκέντρωσε το 27,11% των ψήφων και τις 27 από τις 150 έδρες του Κοινοβουλίου της Γεωργίας, και ήταν το κυρίαρχο κόμμα της αντιπολίτευσης. Λίγο αργότερα, την 12η Ιανουαρίου 2017, μετά από εσωτερικές αντιπαραθέσεις, μία κοινοβουλευτική ομάδα 21 μελών εγκατέλειψαν το ΕΕΚ και σχημάτισαν το κόμμα Ευρωπαϊκή Γεωργία, στο οποίο πέρασαν οι 19 από τις έδρες του κοινοβουλίου. 

Στο πρώτο συνέδριο του κόμματος, που πραγματοποιήθηκε την 27η Μαΐου, εξελέγη Πρόεδρος του κόμματος ο Νταβίντ Μπακράτζε και Γενικός Γραμματέας ο Γκιόργκι Ουγκουλάβα. Επίσης, εγκρίθηκε η μετονομασία του κόμματος σε *Ευρωπαϊκή Γεωργία - Κίνημα για την Ελευθερία*.

## Παραπομπές


Κατηγορία:Πολιτικά κόμματα στη Γεωργία
Κατηγορία:Φιλελεύθερα-Συντηρητικά κόμματα
Γιασίν Αγιούμπ

Ο **Γιασίν Αγιούμπ** (*Yassin Ayoub*, αραβικά:ياسين ايوب, γενν. 6 Μαρτίου 1994) είναι Μαροκινός-Ολλανδός επαγγελματίας ποδοσφαιριστής, ο οποίος αγωνίζεται ως κεντρικός μέσος για την Εξέλσιορ.

## Σταδιοδρομία σε συλλόγους
Ο Αγιούμπ αναδείχθηκε από τις ακαδημίες νέων της Ουτρέχτης, όπου αγωνίστηκε στην πρώτη ομάδα από το 2012 έως το 2018.

Τον Ιανουάριο του 2018, ο Αγιούμπ υπέγραψε συμβόλαιο μέχρι το 2022 με τη Φέγενορντ, με ισχύ από την 1η Ιουλίου 2018.

Στις 22 Ιανουαρίου 2020, ο Αγιούμπ υπέγραψε συμβόλαιο μέχρι το 2023 με τον Παναθηναϊκό.

## Διεθνής σταδιοδρομία
Ο Αγιούμπ κέρδισε το Ευρωπαϊκό Πρωτάθλημα U17 του 2011 με την Εθνική Ολλανδίας U17, όπου είχε διαγνωστεί με καρδιακά προβλήματα. Επίσης, έχει αγωνιστεί στις Εθνικές Ολλανδίας U19 και U21.

Ο Αγιούμπ άλλαξε διεθνή διαθεσιμότητα και κλήθηκε στην Εθνική Μαρόκου ανδρών για έναν φιλικό αγώνα εναντίον της Ολλανδίας στις 31 Μαΐου 2017, όπου δεν αγωνίστηκε.

## Διακρίσεις

### Φέγενορντ

* Σούπερ Καπ Ολλανδίας: 2018

## Παραπομπές


## Εξωτερικοί σύνδεσμοι

* Προφίλ στο Transfermarkt.com 
* Voetbal Διεθνές προφίλ (στα ολλανδικά) 
* Στατιστικά στις Εθνικές Ολλανδίας νέων στο OnsOranje.nl

Κατηγορία:Μαροκινοί ποδοσφαιριστές
Κατηγορία:Ολλανδοί ποδοσφαιριστές
Κατηγορία:Ολλανδοί μαροκινής καταγωγής
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ολλανδίας Κ17
Κατηγορία:Ποδοσφαιριστές Εθνικής Ολλανδίας Κ18
Κατηγορία:Ποδοσφαιριστές Εθνικής Ολλανδίας Κ19
Κατηγορία:Ποδοσφαιριστές Εθνικής Ολλανδίας Κ21
Κατηγορία:Ποδοσφαιριστές ΦΚ Ουτρέχτη
Κατηγορία:Ποδοσφαιριστές Έρεντιβιζι
Κατηγορία:Ποδοσφαιριστές Φέγενορντ
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΣΜΦ Εξέλσιορ
Κατηγορία:Ξένοι ποδοσφαιριστές στην Ελλάδα
Κατηγορία:Μαροκινοί ποδοσφαιριστές στο εξωτερικό
Ιωάννης Ασάνης

Ο **Ιωάννης Παλαιολόγος Ασάνης**, από την Οίκο των Ασέν-Μίτσο, ήταν βυζαντινός αξιωματούχος του 14ου αιώνα.

Ήταν γιος του Ανδρόνικου Ασάν και αδελφός των Μανουήλ, Ελένης, και Ελένης. Ήταν εγγονός του Βούλγαρου του τσάρου Μίτσο Ασέν και της Ειρήνης Παλαιολογίνας, κόρη του βυζαντινού αυτοκράτορα Μιχαήλ Η΄ Παλαιολόγου. 

Κατά τον δεύτερο εμφύλιο φυλακίστηκε μαζί με τον αδελφό του Μιχαήλ στην Βήρα όπου απελευθερώθηκαν από τον γαμπρό τους Ιωάννη Καντακουζηνό. Το 1341 πήρε μέρος στις στρατιωτικές επιχειρήσεις του Καντακουζηνού και διορίσθηκε *άρχων* του Μελένικου και το 1343 της περιοχής της Μόρας. Το 1347 ο Καντακουζηνός του απέμεινε τον τίτλο του *σεβαστοκράτωρ*.

Παντρεύτηκε κόρη του Αλέξιου Απόκαυκου, αγνώστου ονόματος, χήρα του  Ανδρόνικου Παλαιολόγου. Το 1355 του απενεμήθη ο τίτλος του Δεσπότη και ορίσθηκε *άρχων* του Περιθωρίου.

## Παραπομπές


Ιωαννης
Κατηγορία:Βυζαντινοί του 14ου αιώνα
Κατηγορία:Βυζαντινοί άρχοντες
Κατηγορία:Σεβαστοκράτορες
Κατηγορία:Δεσπότες (τίτλος ευγενείας)
Αστέρι Ρεθύμνου

Το **Αστέρι** (επίσημο: το **Αστέριον**) είναι πεδινό χωριό της Κοινότητας Χαμαλευρίου του Δήμου Ρεθύμνης στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2021 έχει 69 κατοίκους. Απέχει 14 χιλιόμετρα από το Ρέθυμνο και είναι κτισμένο σε υψόμετρο 80 μ. στη πλαγιά δυτικά του Αρσανιώτικου χειμάρρου.

## Γενικά και ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *Asteri* στην επαρχία Ρεθύμνου. Το χωριό αναφέρεται στην ενετική απογραφή του 1583 από τον Καστροφύλακα ως *Asteri* με 80 κατοίκους και 162 οφειλόμενες αγγαρείες. Ο Φραντσέσκο Μπαζιλικάτα το 1630 το αναφέρει ως *Asteri*. Στην απογραφή του 1881 αναφέρεται στον δήμο Πηγής και είχε 66 Χριστιανούς και 6 Τούρκους κατοίκους. Στην απογραφή του 1900 είχε 130 κατοίκους και υπαγόταν στον ίδιο δήμο. Στην απογραφή του 1920 αναφέρεται ως έδρα ομώνυμου αγροτικού δήμου. Το 1926 το Αστέρι προσαρτήθηκε στην κοινότητα Παγκαλοχωρίου και το 1935 στην κοινότητα Χαμαλευρίου, η οποία παρέμεινε μέχρι την Καποδιστριακή διοικητική διαίρεση, οπότε και το χωριό προσαρτήθηκε στον Δήμο Αρκαδίου. Προπολεμικά οι κύριες ασχολίες των κατοίκων σχετίζονταν με τα ελαιόδεντρα και τις καλλιέργειες.

Στο χωριό βρίσκονται οι ναοί Άγιος Γεώργιος και Άγιος Aντώνιος και ο κοιμητηριακός ναός είναι αφιερωμένος στην Aγία Aικατερίνη. Το κτίριο φερόμενης ιδιοκτησίας Νικολάου και Μαρίας Ζαμπετάκη έχει χαρακτηριστεί μνημείο διότι παρουσιάζει ιδιαίτερα αρχιτεκτονικά, μορφολογικά, τυπολογικά και λαογραφικά στοιχεία και αποτελεί σημαντική μαρτυρία για την νεότερη ιστορία της Κρήτης.

## Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Κλαρίσα των Μεδίκων

Η **Κλαρίσα**, ιταλ. Clarice de'Medici (1493-1528) από τον Οίκο των Μεδίκων ήταν κόρη του κυβερνήτη της Φλωρεντίας και παντρεύτηκε τραπεζίτη.

## Βιογραφία
Ήταν η μόνη κόρη του Πέτρου Β΄ του *Άτυχου* κυβερνήτη της Φλωρεντίας και της Αλφονσίνας Ορσίνι, κόρης του Ρομπέρτο κόμη του Ταλιακότσο και της Άλμπα.

## Οικογένεια
Παντρεύτηκε το 1508 τον Φιλίππο Στρότσι τον *Νεότερο*, τραπεζίτη και υποστηρικτή των Μεδίκων και είχε τέκνα:
* Πιέρο π.1510-1558, στρατιωτικός ηγέτης.
* Ρομπέρτο απεβ. 1566, νυμφεύτηκε τη Μανταλένα των Μεδίκων-Τοσκάνης, κόρη του Πιερφραντσέσκο τραπεζίτη, 3ου εξάδελφου του Πέτρου Β΄ του *Άτυχου*.
* Μαρία, παντρεύτηκε τον Λορέντσο Ριντόλφι.
* Λεόνε 1515-1554, μισθοφόρος (condottiero) και ιππότης της Μάλτας.
* Τζούλιο απεβ. 1537.
* Βιντσέντσο απεβ. π.1537.
* Αλεσάντρο απεβ. 1541.
* Λουίτζία απεβ. 1534, παντρεύτηκε τον συγκλητικό Λουίτζι Καππόνι πατρίκιο της Φλωρεντίας.
* Μανταλένα, παντρεύτηκε τον Φλαμίνιο κόμη ντελ'Ανγκουιλάρα.
* Λορέντσο 1513-1571, ηγούμενος και καρδινάλιος.

## Πρόγονοι




## Πηγές
* Tomas, Natalie R. (2003). The Medici Women: Gender and Power in Renaissance Florence. Aldershot: Ashgate. ISBN 0754607771.



Κατηγορία:Οίκος των Μεδίκων
Σπύρος Νάτσος

Ο **Σπύρος Νάτσος** (γενν. 9 Ιουνίου 1998, Πρέβεζα) είναι Έλληνας ποδοσφαιριστής, ο οποίος αγωνίζεται ως αμυντικός μέσος για τον Πανσερραϊκό.

## Σταδιοδρομία σε συλλόγους
Ο Νάτσος άρχισε τη σταδιοδρομία του στις ακαδημίες νέων του Ατρόμητου. Στη 1 Δεκεμβρίου 2016, έκανε το ντεμπούτο του με την πρώτη ομάδα, σε έναν αγώνα Κυπέλλου εναντίον της Καλλιθέας. 

## Διεθνής σταδιοδρομία
Ο Νάτσος έχει αγωνιστεί στις Εθνικές Ελλάδας U16, U17, U19 και U21. 

## Παραπομπές


## Εξωτερικοί σύνδεσμοι

* Προφίλ στο Transfermarkt.com

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ16
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σούπερ Λιγκ 2 Ελλάδας
Παγκόσμιο Οικονομικό Φόρουμ

Το **Παγκόσμιο Οικονομικό Φόρουμ**, με έδρα το Κολονί του καντονιού της Γενεύης στην Ελβετία είναι μη κερδοσκοπική οργάνωση η οποία ιδρύθηκε το 1971. Η αποστολή του φόρουμ αναφέρεται ως "αφιερωμένο στη βελτίωση της κατάστασης του κόσμου φέρνοντας σε συνάντηση επιχειρηματικούς, πολιτικούς, ακαδημαϊκούς και άλλους ηγέτες της κοινωνίας για να διαμορφώσει τις παγκόσμιες, περιφερειακές και βιομηχανικές ατζέντες". Είναι οργανισμός ο οποίος βασίζεται στην συμμετοχή των μελών του, ενώ μέλη του είναι οι μεγαλύτερες εταιρείες του κόσμου.

Το φόρουμ διεξάγει μια ετήσια συνάντηση στα τέλη Ιανουαρίου στο Ντάβος, ένα ορεινό θέρετρο στο Γκραουμπύντεν των ανατολικών Άλπεων στην Ελβετία. Εκεί συναντούνται περίπου 3.000 επιχειρηματίες, πολιτικοί ηγέτες, οικονομολόγοι, διασημότητες και δημοσιογράφοι. Κάθε ετήσια συνάντηση διαρκεί μέχρι και πέντε ημέρες όπου συζητούνται παγκόσμια ζητήματα, σε περίπου 500 δημόσιες και ιδιωτικές συνεδρίες.

Η οργάνωση συγκαλεί περίπου έξι με οχτώ περιφερειακές συναντήσεις κάθε χρόνο στην Αφρική, την Ανατολική Ασία, την Λατινική Αμερική και την Ινδία, ενώ διεξάγει και δύο συναντήσεις στην Κίνα και τα Ηνωμένα Αραβικά Εμιράτα. Εκτός από τις συναντήσεις, ο οργανισμός παρέχει μια πλατφόρμα για τους ηγέτες όλων των ομάδων του κόσμου – στην επιχειρηματικότητα, τη διακυβέρνηση και την κοινωνία – για να συνεργαστούν σε διάφορα εγχειρήματα και πρωτοβουλίες. Παράγει μια σειρά αναφορών και απασχολεί τα μέλη του σε εξειδικευμένες πρωτοβουλίες.

## Παραπομπές


## Εξωτερικοί σύνδεσμοι
* 

Κατηγορία:Ελβετία
Κατηγορία:Μη κερδοσκοπικοί οργανισμοί
Κλαρίσα Ορσίνι

Η **Κλαρίσα** (ιταλ. *Clarice Orsini*, 1450 - 1488) από τον Οίκο των Ορσίνι ήταν κόρη του Κυρίου του Μοντεροτόντο και παντρεύτηκε τον κυβερνήτη της Φλωρεντίας.

## Βιογραφία
Ήταν κόρη του Τζάκοπο Ορσίνι, Κυρίου του Μοντεροτόντο και Μπρατσιάνο, και της Μανταλένα Ορσίνι, κόρης του Κάρλο Ορσίνι, Κυρίου του Μπρατσιάνο.

## Οικογένεια
Παντρεύτηκε το 1469 τον Λαυρέντιο Α΄ των Μεδίκων*,* κυβερνήτη της Φλωρεντίας, μεγιστάνα, διπλωμάτη και προστάτη των Τεχνών. είχε τέκνα:
* Λουκρητία (1470 - 1553), παντρεύτηκε τον Τζάκοπο Σαλβιάτι, πολιτικό και τραπεζίτη.
** Μαρία Σαλβιάτι (1499 - 1543), παντρεύτηκε τον Τζοβάνι νταλε Μπάντε Νέρε των Μεδίκων-Τοσκάνης, στρατηγό.
*** Κόζιμο Α΄ των Μεδίκων (1519 - 1574), Μεγάλος Δούκας της Τοσκάνης.
** Φραντσέσκα Σαλβιάτι (1504 - ;), παντρεύτηκε πρώτα τον Πιέτρο Γκουαλτεριότι και μετά τον Οτταβιάνο των Μεδίκων-Οτταβιάνο.
*** Πάπας Λέων ΙΑ΄ (1535 - 1605).
* δίδυμα αγόρια (Μάρτιος 1741), θνησιγενή.
* Πέτρος Α΄ (1472 - 1503), αποκαλούμενος ο *Άτυχος*, Κυβερνήτης της Φλωρεντίας.
* Μαγδαληνή (1473 - 1528), παντρεύτηκε τον Φραντσεσκέτο Τσύμπο, νόθο γιο του Πάπα Ιννοκέντιου Η΄ (*Τζιοβάννι Μπαττίστα Τσύμπο*).
* Κοντεσσίνα Βεατρίκη (Σεπτέμβριος 1474).
* Ιωάννης (1475 - 1521), μετέπειτα *[[Πάπας Λέων Ι΄]]*.
* Λουίζα (1477 - 1488), αρραβωνιάστηκε τον Τζοβάννι των Μεδίκων.
* Κοντεσσίνα Αντωνία Ρωμύλα (1477 - 1515), παντρεύτηκε τον Πιέρο Ριντόλφι.
* Ιουλιανός Β΄ (1479 - 1516), Κυβερνήτης της Φλωρεντίας, Δούκας του Νεμούρ.

## Παραπομπές


## Πηγές
* Pernis, Maria Grazia; Adams, Laurie (2006). Lucrezia Tornabuoni De' Medici and the Medici Family in the Fifteenth Century. New York: Peter Lang Publishing, Inc. ISBN 978-0820476452.
* Tomas, Natalie R. (2003). The Medici Women: Gender and Power in Renaissance Florence. Aldershot: Ashgate. ISBN 0754607771.

Κατηγορία:Οικογένεια Ορσίνι
Βρύσες Αγίου Βασιλείου

Οι **Βρύσες** είναι χωριό της Κοινότητος Ακουμίων του δήμου Αγίου Βασιλείου, της περιφερειακής ενότητος Ρεθύμνης της Κρήτης. Σύμφωνα με την απογραφή του 2011 έχουν 84 κατοίκους. Απέχει 39 χιλιόμετρα από το Ρέθυμνο και είναι κτισμένες σε υψόμετρο 550 μ.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *Vrisses de Cumia* στην επαρχία Αγίου Βασιλείου. Στην ενετική απογραφή του 1583 από Καστροφύλακα αναφέρεται ως *Vrisses de Cumia* με 121 κατοίκους, ενώ μνεία στο χωριό κάνει και ο Βασιλικάτα το 1630 με την ονομασία *Vrisses de Cumia*. Στην απογραφή του 1834, η οποία πραγματοποιήθηκε από τους Αιγυπτίους, απογράφεται μαζί με άλλα δέκα χωριά της περιοχής. Στην απογραφή του 1881 υπαγόταν στο δήμο Αγίου Πνεύματος και είχε αμιγώς χριστιανικό πληθυσμό, με 158 κατοίκους. Στην απογραφή του 1900 είχε 172 κατοίκους. Στην απογραφή του 1920 αναφέρεται ως έδρα ομώνυμου αγροτικού δήμου. Οι Βρύσες το 1925 προσαρτήθηκαν στην κοινότητα Ακουμιών, μέχρι την Καποδιστριακή διοικητική διαίρεση, όταν το χωριό προσαρτήθηκε στον Δήμο Λάμπης.

Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Στο χωριό σώζεται πύργος, μάλλον των πρώτων οθωμανικών χρόνων (τέλη 17ου - αρχές 18ου αιώνα). Ο πύργος διατηρείται σε ερειπιώδη κατάσταση και είναι κατασκευασμένος με αργολιθοδομή. Χαρακτηριστικές είναι οι «ζεματίστρες» που προφυλάσσουν τις εισόδους καθώς και τα «κλουβιά» στις γωνίες του γείσου που στηρίζονταν σε λίθινα φουρούσια. Έχει χαρακτηριστεί ιστορικό διατηρητέο μνημείο, επειδή αποτελεί ένα από τα ελάχιστα σωζόμενα παραδείγματα πύργου που ανήκει στον τύπο του στενομέτωπου παραλληλόγραμμου.

## Βρυσανοί επιφανείς
* Γρηγοράκης Μανώλης, αθλητικογράφος
* Γρηγοράκης Μιχάλης, πολιτευτής Ρεθύμνης με το ΚΚΕ και καθηγητής
* Παπαδάκης Νικ. Αλέξανδρος, καθηγητής ορυκτολογίας
* Παπαδάκης π.Γ. Κωνσταντίνος, πολιτευτής και Μακεδονομάχος
* Παπαδάκης π.Γ. Νικόλαος, καθηγητής κλασικής φιλολογίας και πρύτανις Αριστοτελείου Πανεπιστημίου Θεσσαλονίκης
* Φραγκεδάκης Εμμανουήλ, γιατρός και συγγραφέας

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αγίου Βασιλείου
Τεχνητή Λίμνη Ταμασού

Η **Τεχνητή Λίμνη Ταμασού** είναι τεχνητή λίμνη στην Επαρχία Λευκωσίας στην Κύπρο. Βρίσκεται στα διοικητικά όρια των κοινοτήτων Καμπιά και Πέρα.

## Ιστορικό και πληροφορίες
Για τη δημιουργία της τεχνητής λίμνης κατασκευάστηκε χωμάτινο και λιθόρριπτο φράγμα, η κατασκευή του οποίου ολοκληρώθηκε το 2002. Τον ίδιο μήνα λειτούργησε και η τεχνητή λίμνη (ταμιευτήρας).

Η Τεχνητή Λίμνη Ταμασού έχει χωρητικότητα 2,8 εκατομμύρια κυβικά μέτρα νερού. Το νερό που συγκεντρώνεται στη λίμνη προέρχεται από τον ποταμό Πεδιαίο. Η Τεχνητή Λίμνη Ταμασού κατασκευάστηκε για τον εμπλουτισμό του υπόγειου υδροφορέα της περιοχής. Επιπλέον, κατασκευάστηκε για να περιοριστεί η ραγδαία κάθοδος του ποταμού προς τη Λευκωσία.

Η Τεχνητή Λίμνη Ταμασού υπερχείλισε τέσσερις φορές από την ημέρα κατασκευής της έως σήμερα:

* 2002
* Ιανουάριος 2015

* Ιανουάριος 2019
* Δεκέμβριος 2019

Η Τεχνητή Λίμνη Ταμασού εμπλουτίζεται με διάφορα είδη ψαριών και επιτρέπεται το ερασιτεχνικό ψάρεμα. Στην Τεχνητή Λίμνη Ταμασού υπάρχουν τα εξής είδη ψαριών: λαβράκι, κουνουπιέρης, ηλιόψαρο, κυπρίνος, κοκκινοφτέρα, χρυσόψαρο, αστακός, γατόψαρο και τιλάπια.

## Δείτε ακόμη
* Κατάλογος φραγμάτων και τεχνητών λιμνών της Κύπρου

## Παραπομπές


## Πηγές

* 
* 
* 
* 
* 

Κατηγορία:Φράγματα της Κύπρου
Κατηγορία:Κτίρια και κατασκευές στην Επαρχία Λευκωσίας
Κατηγορία:Τεχνητές λίμνες της Κύπρου
Κατηγορία:Καμπιά Λευκωσίας
Κατηγορία:Πέρα
Συριακή άρκευθος

Η **συριακή άρκευθος** (επιστ. ονομ. ***Juniperus drupacae***· ***άρκευθος η δρυπώδης***), κοινώς **δενδρόκεδρο**, είναι είδος αρκεύθου (*Juniperus*) της οικογένειας των κυπαρισσοειδών (*Cupressaceae*), και είναι μία πολύ ενδιαφέρουσα ταξινομική ομάδα (*taxon*) από βιογεωγραφικής σκοπιάς. Η βασική του εξάπλωση είναι στη δυτική Συρία και στον Λίβανο και εμφανίζεται ξανά, μετά από ασυνέχεια 800 χιλιομέτρων, στην Πελοπόννησο. Στην Πελοπόννησο βρίσκεται ο μόνος φυσικός πληθυσμός της Ευρώπης, ενώ δεν έχει βρεθεί σε ενδιάμεσους τόπους μεταξύ Πελοποννήσου και Λιβάνου.

## Παραπομπές


## Εξωτερικοί σύνδεσμοι
*Arboretum de Villardebelle photos of cones & shoots
*Conifers Around the World: Juniperus drupacea - Syrian Juniper.

## Βλέπε επίσης
*Άρκευθος#Είδη

Συριακη αρκευ
Αμπντούλ Ραχμάν Ουές

Ο **Αμπντούλ Ραχμάν Ουές** (Αθήνα, 14 Ιουνίου 1998) είναι Σύρος ελληνικής υπηκοότητας επαγγελματίας ποδοσφαιριστής ο οποίος αγωνίζεται ως δεξιός πλάγιος αμυντικός στον Ηρακλή.

## Σταδιοδρομία σε συλλόγους
### Νεανική σταδιοδρομία
Ο Ουές άρχισε τη σταδιοδρομία στις ακαδημίες νέων του Παναθηναϊκού και στη συνέχεια πέρασε τις σεζόν 2014-15 και 2015-16 στις ακαδημίες νέων της Μπρέντφορντ. Με την ομάδα κέρδισε δύο τίτλους National League U19 Alliance. 

### Α.Ο. Πλατανιά
Το 2015, ο Ουές επέστρεψε στην Ελλάδα και εντάχθηκε στις ακαδημίες νέων του Πλατανιά. Το Φεβρουάριο του 2017 υπέγραψε επαγγελματικό συμβόλαιο με την ομάδα. Ήταν αχρησιμοποίητος αναπληρωματικός κατά τη διάρκεια ενός αγώνα της Σούπερ Λιγκ τη σεζόν 2016-17 και αγωνίστηκε συχνά στην ομάδα κατά τη διάρκεια της σεζόν 2017-18, κάνοντας 17 εμφανίσεις. Ο Ουές έκανε 29 εμφανίσεις και σημείωσε ένα γκολ κατά τη διάρκεια της σεζόν 2018-19 και ήταν μέρος της ομάδας που έφτασε τα πλέι οφ ανόδου της Φούτμπολ Λιγκ. Τη σεζόν 2019–20, η οποία επηρεάστηκε από τη στρατιωτική θητεία του και την επιδημία του COVID-19, ο Ουές είχε 16 συμμετοχές και 1 γκολ, πριν αποχωρήσει από την ομάδα την 1η Ιουλίου 2020. Στα τέσσερα χρόνια του στην ομάδα, είχε 62 συμμετοχές και σημείωσε δύο γκολ.

### Ο.Φ.Η.
Στις 2 Ιουλίου 2020, ο ΟΦΗ ανακοίνωσε την απόκτηση του Ουές με τετραετές συμβόλαιο.

## Διεθνής σταδιοδρομία
Ο Ουές έκανε το ντεμπούτο του για την Εθνική Ελλάδας U21 σε μία φιλική νίκη με 4-3 επί της Σλοβακίας στις 22 Μαρτίου 2019. 

## Προσωπική ζωή
Ο Ουές είναι συριακής καταγωγής. Τον Αύγουστο του 2019, ξεκίνησε τη στρατιωτική του θητεία. 

## Παραπομπές


## Εξωτερικοί σύνδεσμοι
* 
* 
* 

Κατηγορία:Έλληνες ποδοσφαιριστές
Κατηγορία:Σύροι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Εθνικής Συρίας
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Μπρέντφορντ ΦΚ
Κατηγορία:Ποδοσφαιριστές Α.Ο. Πλατανιά
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Βόλου Ν.Π.Σ.
Κατηγορία:Ποδοσφαιριστές Γ.Σ. Καλλιθέας
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Ασιατικού Κυπέλλου Εθνών 2023
Γέννα Ρεθύμνου

Η **Γέννα** εναι οικισμός της Κοινότητας Αποστόλων του Δήμου Αμαρίου, στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχει 25 κατοίκους. Απέχει 31 χιλιόμετρα από το Ρέθυμνο και είναι κτισμένη σε υψόμετρο 430 μ.

## Ιστορικά στοιχεία
Κοντά στο χωριό βρέθηκε θαλαμοειδής τάφος της υστερομινωικής εποχής ΙΙΙ. Στη θέση Χάρακας, νότια του χωριού, έχει εντοπιστεί νεκροταφείο των ελληνιστικών και ρωμαϊκών χρόνων, της γειτονικής αρχαίας πόλης της Συβρίτου, καθώς και αρχαίο τείχος. Οι ανασκαφές στο νεκροταφείο έχουν αποδώσει πολλές επιτύμβιες στύλες και επιγραφές. Ένας ρωμαϊκός τάφος βρισκόταν στη θέση του ναού του Αγίου Στεφάνου.

Το χωριό αναφέρεται το 1260 ότι δόθηκε φέουδο στον Βασίλειο Βαρούχα, ο οποίος ήταν επίσκοπος. Το χωριό αναφέρεται από τον Φραντσέσκο Μπαρότσι το 1577 ως *Gena*. Στην ενετική απογραφή του 1583 από τον Καστροφύλακα αναφέρεται ως *Giena* με 93 κατοίκους και στην απογραφή του Βασιλικάτα κατά το 1630 αναφέρεται ως *Giena*. Το όνομα προέρχεται από τη λέξη γέννα, και αναφέρεται σε τόπο ο οποίος παράγει. Σύμφωνα με τον Βασίλειο Ψιλάκη, οι κάτοικοι του χωριού μετά την οθωμανική κατάκτηση προσποιούνταν ότι είχαν εξισλαμιστεί και μετέτρεψαν την εκκλησία του Αγίου Γεωργίου σε τζαμί. Οι μουσουλμάνοι όμως από την περιοχή της Αμπαδιάς τους κατάλαβαν και τους ανάγκασαν να εξισλαμιστούν πραγματικά. Στην απογραφή του 1834 η οποία πραγματοποιήθηκε από τους Αιγυπτίους το χωριό είχε αμιγώς μουσουλμανικό πληθυσμό και καταγράφηκαν 20 οικογένειες. Το χωριό ήταν βακουφικό.

Στην απογραφή του 1881 αναφέρεται στον δήμο Μέρωνα και είχε 263 κατοίκους, όλοι μουσουλμάνοι. Στην απογραφή του 1900 είχε 11 κατοίκους και ανήκε στον ίδιο δήμο. Στην απογραφή του 1920 αναφέρεται ως προσαρτημένο στην κοινότητα Καλογέρου. Το 1925 το χωριό προσαρτήθηκε στην κοινότητα Θρόνου και το 1928 στην κοινότητα Αποστόλων της επαρχίας Αμαρίου μέχρι την Καποδιστριακή διοικητική διαίρεση, οπότε και προσαρτήθηκε στον Δήμο Σιβρίτου. Από το 2011 υπάγεται στον δήμο Αμαρίου.

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
thumb|259x259px|left|Ο ναός του Αγίου Ονουφρίου (1318).
Στο νεκροταφείο του χωριού βρίσκεται ο ναός του Αγίου Ονουφρίου. Είναι μονόχωρος καμαρόσκεπος και στο εσωτερικό του σώζεται αποσπασματικά τοιχογραφίες. Διασώζεται η κτητορική επιγραφή, η οποία αναφέρει ότι ο ναός κτίστηκε το 1318 σε έξοδα της οικογένειας Μιχαήλ Βαρούχα και η αγιογράφηση έγινε από τον Μιχαήλ Βενέρη. Νότια του χωριού βρίσκεται ο ναός του Αγίου Στεφάνου, κτισμένος τον 14ο αιώνα από υλικά προγενέστερων κτισμάτων. Στο εσωτερικό σώζονται τοιχογραφίες έφιππων αγίων. Έξω από το χωριό βρίσκεται επίσης ο ναός της Παναγίας. Ο ναός ήταν τοιχογραφημένος, αλλά πλέον αυτές έχουν αποκολληθεί και μεταφερθεί στο μουσείο Ρεθύμνου.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αμαρίου
Τιλάπια

Τα **τιλάπια** είναι κοινό όνομα για περίπου εκατό είδη Κιχλίδων. Τα Τίλαπια είναι κυρίως ψάρια γλυκού νερού που κατοικούν σε ρηχά νερά, ποτάμια και λίμνες. Ιστορικά, είχαν μεγάλη σημασία στην βιοτεχνική αλιεία στην Αφρική και στην υδατοκαλλιέργεια. Τα Τιλάπια μπορούν να γίνουν προβληματικό εισβαλλόμενο είδος σε νέους οικοτόπους ζεστού νερού όπως η Αυστραλία, είτε σκόπιμα είτε τυχαία εισήχθησαν, αλλά γενικά δεν βρίσκονται σε εύκρατα κλίματα λόγω της ανικανότητάς τους να επιβιώσουν στα κρύα νερά.

## Παραπομπές

## Περαιτέρω ανάγνωση
*
*
*
*

## Εξωτερικοί σύνδεσμοι

*https://www.seafoodhealthfacts.org/seafood-choices/top-commercial-seafood-items/

Κατηγορία:Περκόμορφα
Λουκρητία των Μεδίκων (1470-1553)

Η **Λουκρητία-Μαρία-Ρωμύλα**, ιταλ. Lucrezia-Maria-Romola de' Medici (4 Αυγούστου 1470 - 10-15 Νοεμβρίου 1553) από τον Οίκο των Μεδίκων ήταν κόρη του κυβερνήτη της Φλωρεντίας, διπλωμάτη και προστάτη των Τεχνών και παντρεύτηκε έναν τραπεζίτη και πολιτικό της Φλωρεντίας.

## Βιογραφία
Ήταν η πρώτη κόρη του Λαυρέντιου Α΄ του *Μεγαλοπρεπή*, κυβερνήτη της Φλωρεντίας, διπλωμάτη, προστάτη των Τεχνών και της Κλαρίσα Ορσίνι, κόρης του Τζάκοπο Ορσίνι κυρίου του Μοντεροτόντο.

Από την κόρη της Μαρία κατάγονται οι μεγάλοι δούκες της Τοσκάνης, που έπαιξαν σημαίνοντα ρόλο στην ιστορία της Αναγέννησης στην Ευρώπη.

## Οικογένεια
Παντρεύτηκε το 1486 τον Τζάκοπο Σαλβιάτι τραπεζίτη και πολιτικό της Φλωρεντίας και είχε τέκνα:
* Τζοβάνι 1490-1553, καρδινάλιος, διπλωμάτης, αντιπρόσωπος του πάπα (legatus) στη Φλωρεντία.
* Λορέντσο 1492-1539, συγκλητικός και προστάτης.
* Πιέρο, πατρίκιος.
* Ελένα 1495-1552, παντρεύτηκε πρώτα τον Παλαβιτσίνο μαρκήσιο του Παλαβιτσίνο και μετά τον Τζάκοπο Ε΄ Απιάνι κύριο του Πιομπίνο.
* Μπατίστ 1498-1524.
* Μαρία 1499-1543, παντρεύτηκε τον Τζοβάνι νταλε Μπάντε Νέρε των Μεδίκων-Τοσκάνης. 
** Κόζιμο Α΄ μεγάλος δούκας της Τοσκάνης.
* Λουίζα, παντρεύτηκε τον Σιγισμούνδο ντε Λούνα ε Περάλτα.
* Φραντσέσκα, παντρεύτηκε πρώτα τον Πιέρο Γκουαλτερότι και μετά τον Οτταβιάνο των Μεδίκων-Οτταβιάνο.
** Πάπας Λέων ΙΑ΄.
* Αλαμάνο 1510-1571, πατρίκιος.

## Πρόγονοι




## Πηγές
* Tomas, Natalie R. (2003). The Medici Women: Gender and Power in Renaissance Florence. Aldershot: Ashgate. ISBN 0754607771.



Κατηγορία:Οίκος των Μεδίκων
Συμμαχία των Πατριωτών της Γεωργίας

Η **Συμμαχία των Πατριωτών της Γεωργίας** (, συντομία: **Γεωργιανοί Πατριώτες**) είναι ένα πολιτικό κόμμα στη Γεωργία. Iδρύθηκε το 2012 και έχει την έδρα του στην Τιφλίδα. Πρόεδρος του κόμματος είναι ο Νταβίντ Ταρκάν Μουραβί, και Γενικός Γραμματέας η Ίρμα Ινασβίλι.  

Επί του παρόντος το κόμμα δεν έχει έδρες στο Κοινοβούλιο της Γεωργίας και έλαβε 2.5% στις πιο πρόσφατες εκλογές. 

Το κόμμα θεωρείται γενικά δεξιό προς ακροδεξιό γενικά και κεντροαριστερό σε οικονομικά, ενώ θεωρείται και ρωσόφιλο. 

## Ιστορία
Η Συμμαχία των Πατριωτών της Γεωργίας ιδρύθηκε την 19η Δεκεμβρίου 2012, από τους αρχηγούς του Κινήματος Αντίστασης κατά του τότε Προέδρου Μιχαήλ Σαακασβίλι.  

Στις εκλογές του 2014 για την τοπική αυτοδιοίκηση το κόμμα συγκέντρωσε το 4,72% των ψήφων. Είχε υποψηφιότητες σε 47 από τις 71 έδρες των δήμων και πόλεων, και συγκέντρωσε πάνω από 4% των ψήφων στις 30 από τις 47 περιοχές.  Η Ίρμα Ινασβίλι ήρθε τέταρτη στις εκλογές για το Δημαρχείο της Τιφλίδας, συγκεντρώνοντας το 5,4% των ψήφων. Το κόμμα κέρδισε δύο έδρες στο Δημοτικό Συμβούλιο της Τιφλίδας. Επίσης, προκρίθηκε στους δεύτερους γύρους των εκλογών στις πόλεις Πότι και Οζουργκέτι. 

Στις κοινοβουλευτικές εκλογές του 2016 το κόμμα συγκέντρωσε το 5,01% των ψήφων και πήρε τις 6 από τις 150 έδρες. 

## Εκλογικά αποτελέσματα

## Παραπομπές

Κατηγορία:Πολιτικά κόμματα στη Γεωργία
Κατηγορία:Ευρωσκεπτικιστικά κόμματα
Toc Toc

To ***Toc Toc*** είναι ισπανική κωμική ταινία του 2017, σε σενάριο και σκηνοθεσία Βιθέντε Βιγιανουέβα. Τη διανομή της ταινίας ανέλαβε η Warner Bros.. Πρωταγωνιστούν οι Ρόσι ντε Πάλμα, Πάκο Λεόν, Ίνμα Κουέβας, Όσκαρ Μαρτίνεθ, Αλεχάντρα Χιμένεθ, Άντριαν Λάστρα και Άνα Ρούχας. Η πλοκή της ταινίας περιστρέφεται γύρω από μία ομάδα ατόμων που πάσχουν από ιδεοψυχαναγκαστική διαταραχή (OCD). Η ταινία είναι ένα remake γαλλικής θεατρικής παράστασης του Λοράν Μπαφιέ. 

Ο τίτλος της ταινίας προέρχεται από το "τοκ-τοκ" όπως περιγράφεται ο ήχος μιας πόρτας που χτυπιέται, αλλά και από το αρκτικόλεξο της προαναφερθείσας διαταραχής στα ισπανικά: *trastorno obsesivo compulsivo*. Η ταινία, επίσης, προβλήθηκε στο φεστιβάλ Cine de Verano, της Σεβίλλης, το 2018. 

## Παραπομπές
 

## Εξωτερικοί σύνδεσμοι
* 

Κατηγορία:Ταινίες του 2017
Κατηγορία:Ισπανόφωνες ταινίες
Κατηγορία:Ισπανικές ταινίες
Κατηγορία:Ισπανικές κωμικές ταινίες
Κατηγορία:Ταινίες με θέμα την ψυχική υγεία
Macron (εταιρεία αθλητικής ένδυσης)

Η **Macron S.p.Α.** είναι ιταλική εταιρεία αθλητικής ένδυσης, με έδρα το Κρεσπελάνο της Μπολόνια . Θεωρείται ο ευρωπαϊκός ηγέτης στην παραγωγή προϊόντων αθλητικής ένδυσης.  

Η Macron δραστηριοποιείται σε τρεις βασικούς τομείς επιχειρηματικότητας: 

* Ένδυση ομάδων για: ποδόσφαιρο, καλαθοσφαίριση, ράγκμπι, πετοσφαίριση, μπέιζμπολ, χειροσφαίριση, ποδόσφαιρο 5χ5 και τρέξιμο. 
* Εμπόριο: επίσημες εμφανίσεις, ρούχα και αξεσουάρ ελεύθερου χρόνου για τους υποστηρικτές των χορηγούμενων ομάδων της Macron. 
* Ένδυση αναψυχής: ενδύματα εμπνευσμένα από τον αθλητισμό για όσους επιθυμούν να φορέσουν την Macron εκτός του αθλητισμού.

## Ιστορία
[μικρογραφία| Η πρώτη εμφάνιση της [Περσέπολις Τεχεράνης (ποδόσφαιρο ανδρών)|Περσέπολις τη σεζόν 2014-15. ]]
Η Macron ιδρύθηκε το 1971 ως διανομέας εμπορικών αθλητικών ειδών αμερικανικού σήματος στην Ιταλία.  Μια σημαντική επέκταση της οργάνωσης πραγματοποιήθηκε το 1994, που συνέπεσε με τη μετεγκατάσταση και εδραίωση στο Κρεσπελάνο.  

Η Macron άρχισε να παρέχει ενδύματα ομάδων σε επαγγελματικές ομάδες ποδοσφαίρου το 2001, με το πρώτο της συμβόλαιο να είναι με τη Μπολόνια. Η επέκταση πέρα από την εγχώρια ιταλική αγορά ξεκίνησε το 2005.  

Το 2014, η Macron εξασφάλισε τετραετή συμφωνία με την Μπόλτον Γουόντερερς για τα δικαιώματα ονοματοδοσίας του σταδίου της, με αποτέλεσμα να μετονομαστεί τον Ιούλιο του 2014 σε Στάδιο Μακρόν. Η Macron αντικατέστησε τη Reebok στην ονομασία του σταδίου και παρείχε τις εμφανίσεις του συλλόγου.  

## Εταιρική διακυβέρνηση
Μέχρι το 2014, ο διεθύνων σύμβουλος (CEO) της Macron ήταν ο Τζιανλούκα Παβανέλο.  Μέχρι το 2014, ο πρόεδρος ήταν ο Φραντσέσκο Μπρομιόλι.

## Χορηγίες και πελάτες
Η Macron χορηγεί ή συγχορηγεί ποικιλία οργανώσεων, ομάδων και εκδηλώσεων. Σε πολλές περιπτώσεις, η διατύπωση των δημοσιευμένων λογαριασμών δεν κάνει σαφή διαχωρισμό μεταξύ μίας περίπτωσης όπου μια ομάδα αγόρασε τον εξοπλισμό (*γνωστό και ως* εμφανίσεις) έναντι εκείνων των οποίων το πακέτο έχει παρασχεθεί ως θέμα χορηγίας. Παρακάτω, είναι μερικές από τις ομάδες που χορηγεί η εταιρεία. 

### Καλαθοσφαίριση

#### Εθνικές ομάδες

*  Ιρλανδία  (από το 2013)
*  Μάλτα  (από το 2013)
*  Νορβηγία  (από το 2013)
*  Η.Α.Ε.  (από το 2014)
*  Λίβανος (από το 2015)

### Ποδόσφαιρο

### Διεθνείς συνομοσπονδίες

* UEFA 

#### Εθνικές ομάδες

##### Αφρική

*  (από το 2019)
*  (από το 2019)
* 
*  (από το 2019)

##### Ευρώπη

*
*
*
*
*
*
*
*
*

##### Ασία

* 
* 

##### Αμερική

*  (από το 2018)

## Παραπομπές


## Εξωτερικοί σύνδεσμοι
* Επίσημος ιστότοπος της Macron (στα αγγλικά) 

Κατηγορία:Κατασκευαστές αθλητικών ενδυμάτων
Κατηγορία:Εταιρείες ένδυσης της Ιταλίας
Κατηγορία:Ιταλικά εμπορικά σήματα
Τεχνητή Λίμνη Σολέας

Η **Τεχνητή Λίμνη Σολέας** είναι τεχνητή λίμνη στην Επαρχία Λευκωσίας στην Κύπρο. Βρίσκεται στα διοικητικά όρια των κοινοτήτων Φλάσου και Ληνού.

## Ιστορικό και πληροφορίες
Για τη δημιουργία της τεχνητής λίμνης κατασκευάστηκε εξωποτάμιο χωμάτινο φράγμα με κεντρικό αργιλικό πυρήνα, η κατασκευή του ξεκίνησε τον Ιανουάριο του 2010 και ολοκληρώθηκε τον Νοέμβριο του 2012. Τον ίδιο μήνα λειτούργησε και η τεχνητή λίμνη (ταμιευτήρας). Το έργο εγκαινιάστηκε στις 13 Ιανουαρίου 2013.

Η Τεχνητή Λίμνη Σολέας έχει χωρητικότητα 4,454 εκατομμύρια κυβικά μέτρα νερού. Το νερό που συγκεντρώνεται στη λίμνη προέρχεται από τον ποταμό Καργώτη. Το νερό εκτρέπεται με ελεγχόμενο τρόπο από το Τμήμα Αναπτύξεως Υδάτων, με ρυθμό 45000 κυβικών μέτρων ημερησίως.

Η Τεχνητή Λίμνη Σολέας για σκοπούς ύδρευσης της περιοχής.

Η Τεχνητή Λίμνη Σολέας υπερχείλισε τρεις φορές από την ημέρα κατασκευής της έως σήμερα:

* 2 Φεβρουαρίου 2017

* Ιανουάριος 2019
* Ιανουάριος 2020

## Δείτε ακόμη
* Κατάλογος φραγμάτων και τεχνητών λιμνών της Κύπρου

## Παραπομπές


## Πηγές

* 
* 
* 

Κατηγορία:Φράγματα της Κύπρου
Κατηγορία:Κτίρια και κατασκευές στην Επαρχία Λευκωσίας
Κατηγορία:Τεχνητές λίμνες της Κύπρου
Κατηγορία:Φλάσου
Κατηγορία:Ληνού
Φυτοτυφλότητα

**Φυτοτυφλότητα** (Plant Blindness) οι Schussler- Wandersee χαρακτήρισαν κατ΄αρχάς την αδυναμία του ανθρώπου να «δει», να παρατηρήσει, να δώσει προσοχή στα φυτά. Θεωρεί τα ζώα περισσότερο σημαντικά άξια φροντίδας και προστασίας ενώ τα φυτά είναι υποτιμημένα ως ένα πράσινο φόντο. Δεν αναγνωρίζεται επαρκώς η περιβαλλοντική σημασία των φυτών και ο τρόπος που επηρεάζουν την καθημερινότητά μας, ούτε η μοναδικότητα των βιολογικών τους χαρακτηριστικών.

Οι μελέτες που έχουν γίνει είναι περιορισμένες σε ότι αφορά την έκταση και την εξέλιξη του φαινομένου σχετικά με την αστικοποίηση και την αποξένωση των ανθρώπων από τα φυτά.  Η Φυτική τύφλωση οδηγεί σε απαξίωση και σε περιορισμένο ενδιαφέρον για τη διατήρηση των φυτών . Αξίζει να αναφερθεί ότι οι άνθρωποι είμαστε «τυφλοί» στην πλειοψηφία των έμβιων όντων και ως πρωτεύοντα

τείνουμε να παρατηρούμε περισσότερο τα ζώα που μας μοιάζουν παρά για τις υπόλοιπες ομάδες ζώων . Έτσι μεριμνούμε και νοιαζόμαστε για τη διατήρησή τους, ενώ οι πρωτοβουλίες προστασίας ειδικά των φυτικών ειδών καθυστερούν.

Το 2011 το 57% των απειλούμενων ειδών στις ΗΠΑ ήταν φυτά κι έλαβαν μόλις 4% της χρηματοδότησης.

## Παραπομπές


Κατηγορία:Φυτά
Κατηγορία:Βιοηθική